SA Rugby begin 'interne proses' teen Etzebeth | Maroela Media
SA Rugby sê hy het tot dusver sy volle samewerking gegee aan die ondersoek waarby die Springbokrugbyspeler Eben Etzebeth betrek word.
Die Menseregtekommissie (MRK) begin Vrydag in die gelykheidshof met regstappe teen Etzebeth. Dit volg ná die kommissie in Augustus 'n klag ontvang het oor 'n beweerde bakleiery buite 'n kroeg in Langebaan aan die Weskus. 'n Man beweer hy is deur 'n groep mans aangerand en rassistiese aanmerkings toegesnou. Etzebeth was glo hierby betrokke.
Etzebeth het vroeër al ontken dat hy enigiemand aangerand of rassistiese aanmerkings toegesnou het tydens die voorval.
SA Rugby het Donderdag gesê hy sal berus by enige bepalings wat die Suid-Afrikaanse owerhede op sy werkers plaas.
"Ons het tot dusver voldoen aan alle versoeke en sal voortgaan om dit te doen soos en wanneer dit van ons verwag word.
"Na aanleiding van ons bespreking met die MRK, het ons 'n interne proses begin om die kwessie te hanteer. Die besonderhede daarvan bly 'n saak tussen SA Rugby en die betrokke speler," het SA Rugby in 'n kort verklaring gesê.
Eben Etzebeth In die nuus MRK rassisme
Hierdie hele aangeleentheid laat n bitter smaak in my mond. Nie net het dit n effek op Eben waar hy sy land in n vreemde land moet verteenwoordig nie, maar dit het ook n effek op elke speler wat daar is. Daar is spanlede van kleur en ek is seker hulle wonder oor di saak. Of hulle nou aan Eben se kant is of nie! Geen mens is bestand teen negatiewe gebeure nie. Daar moes gewag geword het totdat Eben terug is in S-A voor die media die storie gepubliseer het. Di reg moet sy gang gaan, maar in hierdie… Lees meer »
Hy gaan seker die res van die wereld beker op TV kyk – in Langebaan. Waarom betrokke raak in so gemors en dit vyf dae voor die span Japan toe gevlieg het ?
Nee wat Eben se rekord tel teen hom.Sy kort humeur en baklei ens.Ek is geneig om die klaer in die verhaal se weergawe te glo juis omdat Eben so sleg rekord het ten opsigte van baklei van die veld af ens.Face the music.
Nee wat Eben is wit dit is hoekom aksie kom. EK glo nie een woord nie, alles gaan oor geld en die hoop om Eben te kan maak betaal. EK is agter Eben.